pythainlp/thai_wikipedia_clean_20230101 huggingface dataset:
วงศ์กราฟิดาซิอี
วงศ์กราฟิดาซิอี หรือ Graphidaceae เป็นวงของเห็ดราในอันดับOstropales การจัดจำแนกล่าสุดของวงศ์นี้ รวมสมาชิกทั้งหมดในวงศ์Thelotremataceae, Gomphillaceae, และ Asterothyriaceae.
การแพร่กระจายและนิเวศวิทยา.
วงศ์กราฟิดาซิอีนี้ เชื่อกันว่าสมาชิกทั้งหมดเกิดเป็นไลเคน มีมากกว่า 2000 สปีชีส์ในวงศ์นี้ สมาชิกในวงศ์นี้ส่วนใหญ่พบในเขตร้อน
สมาชิกส่วนใหญ่ของวงศ์นี้เจริญอยู่บนต้นไม้ สปีชีส์ในหลายสกุล (Diploschistes, Gymnographopsis, และ Rendonographa) เจริญบนก้อนหิน
Graphidaceae
เส้นเมริเดียนที่ 120 องศาตะวันตก
เส้นเมริเดียนที่ 120 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 120 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 60 องศาตะวันออก
ในแคนาดา เส้นเมริเดียนนี้ถูกใช้เป็นส่วนหนึ่งของเส้นเขตระหว่างรัฐบริติชโคลัมเบียและรัฐแอลเบอร์ตา และในสหรัฐอเมริกา เส้นนี้มีความหมายเป็นเส้นแบ่งเขตระหว่างรัฐแคลิฟอร์เนียและรัฐเนวาดา
สำหรับเวลาสุริยเฉลี่ย เส้นนี้มีความหมายเป็นการกำหนดเขตเวลาแปซิฟิก  ในช่วงเวลามาตรฐานซึ่งถูกใช้เป็นส่วนมากในปี อย่างไรก็ตาม เส้นนี้ยังถูกใช้สำหรับเวลาออมแสงอลาสกา ซึ่งเป็นเวลาออมแสงที่ถูกใช้เป็นเวลาตามฤดูกาลเกือบ 2/3 ของปี
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 120 องศาตะวันตกลากผ่านพื้นที่ดังนี้:
คริสทีอัน ฟรีดริช เชินไบน์
คริสทีอัน ฟรีดริช เชินไบน์ (; 18 ตุลาคม ค.ศ. 1799 – 29 สิงหาคม ค.ศ. 1868) เป็นนักเคมีชาวเยอรมัน/สวิส เกิดที่เมืองเม็ทซิงเงิน เมื่ออายุได้ 13 ปี เชินไบน์ช่วยงานที่บริษัทยาในเมืองเบิบลิงเงินและผ่านการสอบของศาสตราจารย์ด้านเคมีที่ทือบิงเงิน ต่อมาในปี ค.ศ. 1828 เชินไบน์ดำรงตำแหน่งศาสตราจารย์ที่มหาวิทยาลัยบาเซิล ในปี ค.ศ. 1838 เขาประดิษฐ์เซลล์เชื้อเพลิง เชินไบน์เสียชีวิตในปี ค.ศ. 1868
โอโซน.
ในปี ค.ศ. 1839 ระหว่างทำการทดลองอิเล็กโทรไลซิสที่มหาวิทยาลัยบาเซิล เชินไบน์ได้กลิ่นเฉพาะกลิ่นหนึ่งในห้องทดลอง เขาจึงตั้งชื่อก๊าซชนิดใหม่นี้ว่า "โอโซน" (ozone) ซึ่งมีที่มาจากคำ "ozein" ในภาษากรีก แปลว่า "ได้กลิ่น" เชินไบน์ตีพิมพ์ผลงานการค้นพบในปีต่อมา
ดินสำลี.
ในปี ค.ศ. 1845 ระหว่างทำการทดลองในห้องครัว เชินไบน์ทำสารผสมกรดไนตริกและกรดซัลฟิวริกหก เขาใช้ผ้าฝ้ายเช็ดและนำไปตากไว้ที่เตา แต่กลับพบว่าผ้าฝ้ายติดไฟอย่างรวดเร็ว เชินไบน์จึงพบผลิตภัณฑ์ใหม่ที่เรียกว่า "ดินสำลี" (guncotton) อย่างไรก็ตาม การนำดินสำลีไปใช้ในทางทหารนั้นไม่ประสบความสำเร็จ จนกระทั่งต่อมามีการพัฒนาดินสำลีให้ใช้งานได้ดีขึ้น
วอลเลย์บอลชายชิงแชมป์แอฟริกา 1979
วอลเลย์บอลชายชิงแชมป์แอฟริกา 1979  จัดขึ้นในเมืองตริโปลี, ประเทศลิเบีย มี 5 ทีมที่เข้าร่วมการแข่งขันในครั้งนี้
วอลเลย์บอลชายชิงแชมป์แอฟริกา 1983
วอลเลย์บอลชายชิงแชมป์แอฟริกา 1983  จัดขึ้นในเมืองพอร์ตซาอิด, ประเทศอียิปต์ มี 7 ทีมที่เข้าร่วมการแข่งขันในครั้งนี้
แจ็คผู้ฆ่ายักษ์
วอลเลย์บอลชายชิงแชมป์แอฟริกา 1987
วอลเลย์บอลชายชิงแชมป์แอฟริกา 1987  จัดขึ้นในเมืองตูนิส, ประเทศตูนิเซีย มี 8 ทีมที่เข้าร่วมการแข่งขันในครั้งนี้
วอลเลย์บอลชายชิงแชมป์แอฟริกา 1989
วอลเลย์บอลชายชิงแชมป์แอฟริกา 1989  จัดขึ้นในเมืองอาบีจาน, ประเทศอียิปต์ มี 4 ทีมที่เข้าร่วมการแข่งขันในครั้งนี้
วอลเลย์บอลชายชิงแชมป์แอฟริกา 1991
วอลเลย์บอลชายชิงแชมป์แอฟริกา 1991  จัดขึ้นในเมืองไคโร, ประเทศอียิปต์ มี 10 ทีมที่เข้าร่วมการแข่งขันในครั้งนี้
วอลเลย์บอลชายชิงแชมป์แอฟริกา 1993
วอลเลย์บอลชายชิงแชมป์แอฟริกา 1993  จัดขึ้นในเมืองแอลเจียร์, ประเทศแอลจีเรีย มี 10 ทีมที่เข้าร่วมการแข่งขันในครั้งนี้
เจ้าฟ้า
เจ้าฟ้า เป็นพระยศเจ้านายในกลุ่มชาติพันธุ์ไท โดยในแคว้นหรือนครต่าง ๆ ของชาวไทใหญ่ (บริเวณภาคตะวันออกของประเทศพม่าปัจจุบัน) และชาวไทถิ่นอื่นในประเทศข้างเคียงเช่นในมณฑลยูนนานของจีน ใช้หมายถึงเจ้าผู้ครองแคว้น ส่วนในประเทศไทยได้ใช้เป็นสร้อยพระนามพระมหากษัตริย์ไทยมาตั้งแต่สมัยกรุงศรีอยุธยา ต่อมาใช้เป็นสกุลยศอย่างหนึ่งของเชื้อพระวงศ์
ไทใหญ่.
ตามพงศาวดารท้องถิ่น บางราชวงศ์ที่มีเจ้าฟ้ามีอายุย้อนไปถึงศตวรรษที่ 2 ก่อนคริสตกาล แต่นักประวัติศาสตร์ทั่วไปมีความเห็นตรงกันว่าส่วนแรก ๆ ของพงศาวดารเหล่านี้เป็นเพียงตำนาน
ในช่วงที่พม่าเป็นอาณานิคมของสหราชอาณาจักร มีเจ้าฟ้าชาวไทใหญ่ 14 ถึง 16 พระองค์ในขณะนั้น แต่ละพระองค์ทรงมีอำนาจปกครองแว่นแคว้นของตนเองอย่างสูง จนถึงปี พ.ศ. 2465 มีการก่อตั้งสหพันธรัฐชาน อำนาจของเจ้าฟ้าจึงถูกลดลง อย่างไรก็ตาม เจ้าฟ้าทั้งหมดยังทรงรักษาฐานะในนามไว้ได้เช่นเดียวกับราชสำนักและยังทรงมีบทบาทในการปกครองส่วนท้องถิ่น จนกระทั่งร่วมกันสละบรรดาศักดิ์เพื่อเข้าร่วมสหภาพพม่าในปี พ.ศ. 2502
สยาม.
ในสยามเริ่มมีพระยศเจ้าฟ้าใช้ครั้งแรกในปี พ.ศ. 2106 เมื่อสมเด็จพระมหาธรรมราชาธิราชผู้ครองเมืองพิษณุโลกยอมอ่อนน้อมต่อพระเจ้าบุเรงนองแห่งกรุงหงสาวดี จึงทรงตั้งสมเด็จพระมหาธรรมราชาเป็นเจ้าฟ้าสองแคว ทำนองเดียวกับเจ้าฟ้าไทใหญ่ที่เป็นประเทศราชของหงสาวดีในขณะนั้น เมื่อถึงรัชสมัยสมเด็จพระนเรศวรมหาราช สมเด็จพระเอกาทศรถทรงออกพระนามสมเด็จพระเชษฐาธิราชว่าสมเด็จบรมบาทบงกชลักษณอัครบุริโสดม บรมหน่อนรา "เจ้าฟ้านเรศ" เชษฐาธิบดี แต่เมื่อสมเด็จพระเอกาทศรถสืบราชสมบัติ ทรงเลิกใช้คำว่าเจ้าฟ้าในคำสร้อยพระนามพระเจ้าแผ่นดิน แต่เฉลิมพระนามพระราชโอรสทั้งสองพระองค์ที่ประสูติแต่พระอัครมเหสีเป็นเจ้าฟ้าสุทัศน์และเจ้าฟ้าศรีเสาวภาค นับแต่นั้นมา เจ้าฟ้าจึงกลายเป็นสกุลยศของลูกหลวงที่พระมารดาเป็นเจ้า ต่อมาจึงขยายไปถึงหลานหลวงที่พระบิดาและพระมารดาทั้งสองฝ่ายเป็นเจ้าฟ้า หลานหลวงนั้นให้เป็นเจ้าฟ้าด้วย
แจ็กผู้ฆ่ายักษ์
"แจ็กผู้ฆ่ายักษ์"  เป็นเทพนิยายและตำนานของอังกฤษและคอร์นวอลล์ ว่าด้วยหนุ่มน้อยผู้กล้าที่ฆ่ายักษ์หลายตนในรัชสมัยพระเจ้าอาเธอร์ (King Arthur) เนื้อหามีความโหดร้ายป่าเถื่อนเลือดท่วม ทั้งมีองค์ประกอบและเหตุการณ์คล้ายคลึงกับในเทพปกรณัมนอร์สและฝรั่งเศส
เรื่องราวของแจ็กหรือตัวแจ็กเองนั้นไม่มีในวรรณกรรมอังกฤษจนกระทั่งคริสต์ศตวรรษที่ 18 ทั้งไม่ได้ตีพิมพ์จนปี 1711 เป็นไปได้ว่า สำนักพิมพ์แห่งหนึ่งประมวลเรื่องราวเกี่ยวกับยักษ์ซึ่งเป็นอมนุษย์ยอดนิยมในอังกฤษ คอร์นวอลล์ และเวลส์ ขึ้น แล้วนำออกพิมพ์เมื่อปี 1711 นั้น นักวิชาการยังเสนอแนวคิดว่า ที่มีการพิมพ์เรื่องแจ็กผู้ฆ่ายักษ์ออกจำหน่ายในช่วงนั้น เพราะสาธารณชนเริ่มเบื่อหน่ายเรื่องราวของพระเจ้าอาเธอร์ผู้เยี่ยมยุทธ์ในการสังหารยักษ์ยิ่งกว่าบุคคลอื่น
ตามฉบับพิมพ์ในราวปี 1760 ของจอห์น คอตตอน (John Cotton) กับโจชัว เอดดาวส์ (Joshua Eddowes) ซึ่งอ้างอิงฉบับพิมพ์ปี 1711 และรวมอยู่ในหนังสือชุด "เดอะคลาสสิกแฟรีเทลส์" (The Classic Fairy Tales; "เทพนิยายปรัมปรา") ของไอโอนาและปีเตอร์ โอพี (Iona and Peter Opie) เมื่อปี 1974 นั้น เนื้อความมีดังนี้
ในรัชกาลพระเจ้าอาเธอร์ แจ็ก ชายหนุ่มชาวคอร์นวอลล์ (Cornwall) เป็นบุตรชาวนา เขามีพละกำลังและสติปัญญาล้ำเลิศ วันหนึ่ง เขาพบยักษ์ชื่อ "คอร์มอร์อัน" (Cormoran; "อสูรสมุทร") กำลังบริโภคปศุสัตว์เป็นภักษาหาร แจ็กจึงหลอกให้ยักษ์ไปตกบ่อ แล้วเอาขวานจามยักษ์จนตาย ฉะนั้น แจ็กจึงได้สมญาว่า "แจ็กผู้ฆ่ายักษ์" ทั้งมีงานเฉลิมฉลองประทานกระบี่และเข็มขัดให้แก่เขา และมอบสมบัติพัสถานของยักษ์นั้นให้เขา
ยักษ์อีกตนชื่อ "บลันเดอร์บอร์" (Blunderbore) รู้ว่า เพื่อนตาย ก็หมายแก้แค้น จึงมาลักตัวแจ็กไปยังปราสาทมนตรา แต่ก็พ่ายแพ้แก่แจ็ก ถูกแจ็กฆ่าตายพร้อมยักษ์ซึ่งเป็นน้องชายหรือพี่ชายชื่อ "รีเบ็กส์" (Rebecks) แจ็กประหารยักษ์ทั้งสองโดยจับแขวนคอแล้วจ้วงแทง ครั้นแล้ว แจ็กก็ปล่อยสตรีสามนางซึ่งยักษ์ขังไว้ในปราสาทนั้นเป็นอิสระ
ต่อมา แจ็กเดินทางไปแคว้นเวลส์ ไปเจอยักษ์เวลส์สองศีรษะอยู่กลางทาง จึงหลอกยักษ์นั้นให้กรีดท้องตัวเองไส้ทะลัก จากนั้น แจ็กได้เฝ้าโอรสพระเจ้าอาเธอร์ พระโอรสนั้นจึงรับแจ็กเป็นข้าช่วงใช้ ทั้งแจ็กและพระโอรสไปพบยักษ์อีกตนมีสามศีรษะ จึงโอภาปราศรัยกันเป็นอันดี และนอนหลับร่วมกันในคืนนั้น ครั้นรุ่งเช้า แจ็กกับพระโอรสก็ขนทรัพย์สินของยักษ์นั้นหลบหนีไป ทว่า ยักษ์นั้นเห็นว่า ยังดีที่ไม่เอาปราสาทของตนไปด้วย ยักษ์จึงมอบกระบี่กายสิทธิ์ หมวกแห่งปราชญ์ เสื้อคลุมล่องหน และรองเท้าเหาะเหิน ให้แก่แจ็ก
แล้วแจ็กกับพระโอรสก็ออกเดินทางไปพบหญิงงามซึ่งเป็นนางรับใช้ของมารลูซิเฟอร์ (Lucifer) แจ็กจึงใช้ของวิเศษที่ได้รับมานั้นทำลายมนตร์ดำซึ่งพันธนาหญิงนั้นไว้ แล้วบั่นศีรษะลูซิเฟอร์ แต่หญิงนั้นเลือกเป็นชายาพระโอรส แจ็กจึงได้รับแต่งตั้งเป็นสมาชิกโต๊ะกลมแทน
แจ็กจึงออกเดินทางต่อไปตามลำพัง ไปพบยักษ์ที่ไหนก็ใช้ของวิเศษปล้นฆ่าเสียทุกรายไป กระทั่งไปเจอยักษ์กำลังทำร้ายอัศวินนายหนึ่งและภริยา แจ็กฟันยักษ์ขาขาดแล้วประหารยักษ์ ก่อนออกเดินทางต่อไป พบถ้ำของยักษ์อีกตนซึ่งเป็นสหายของยักษ์ที่เพิ่งตายนั้น จึงสวมเสื้อคลุมล่องหนลอบเข้าไปตัดจมูกยักษ์ แล้วเอากระบี่ทิ่มหลังยักษ์ขาดใจตาย เสร็จแล้ว แจ็กปล่อยนักโทษของยักษ์ และกลับไปเยือนเรือนของอัศวินกับภริยาดังกล่าว อัศวินเลี้ยงรับหรูหรา แต่ยักษ์สองหัวชื่อ "ธันเดอร์เดลล์" (Thunderdell) เข้ามาขัดจังหวะสังสรรค์ พลางร้องรำทำเพลงว่า "ฟีฟอฟัม" (fee, fau, fum) แจ็กจึงหลอกยักษ์นั้นให้ตกคูแล้วตัดหัวยักษ์เสีย
งานฉลองยังคงมีต่อไป แต่แจ็กเริ่มเบื่อหน่าย จึงออกเดินทางไปหาเรื่องน่าระทึกขวัญ ไปพบหญิงชราชี้ทางไปปราสาทเวทมนตร์หลังหนึ่งซึ่งเป็นของยักษ์ชื่อ "กาลิกันทัส" (Galigantus) ยักษ์นั้นจับอัศวินและหญิงสาวจำนวนมากมาขังไว้ในปราสาท เชลยเหล่านั้นรวมถึงธิดาของดุ๊ก (duke) ผู้หนึ่ง หญิงนั้นถูกพ่อมดในปราสาทสาปเป็นละมั่ง (doe) ขาว แจ็กสังหารยักษ์ พ่อมดหนีรอด ละมั่งขาวก็คืนร่างเดิม เชลยทั้งหลายก็เป็นไท แจ็กได้สมรสกับธิดาของดุ๊กนั้น งานสมรสมีขึ้น ณ ราชสำนักพระเจ้าอาเธอร์ แจ็กกับภริยาได้รับประทานที่ดินให้อยู่ครองคู่สู่สมกับชั่วกาลนาน
ลีซุนชิน ครอบครัวนี้มีรัก
ลีซุนชิน ครอบครัวนี้มีรัก  เป็นละครชุดทางโทรทัศน์เกาหลีใต้ ความยาว 50 ตอน ออกอากาศทางสถานีโทรทัศน์เคบีเอส 2 ตั้งแต่วันที่ 9 มีนาคม 2013 ถึง 25 สิงหาคม 2013 เนื้อหาว่าด้วยครอบครัวหนึ่งซึ่งต้องเรียนรู้ความหมายของความรักและความสุขภายหลังสูญเสียบิดาผู้เป็นหัวหน้าครอบครัวไป นักแสดงหลักประกอบด้วย ไอยู, โช จ็อง-ซ็อก, โค ดู-ซิม, อี มี-ซุก, ยู อิน-นา, ซน แท-ย็อง, โค จู-ว็อน, และช็อง อู
You're the Best, Lee Soon-shin
Lee Soon-shin is the Best
The Best Lee Soon-shin
You Are the Best!
จ็อง อู
Jung Woo
อาร์ตูร์ มัส
อาร์ตูร์ มัส อี กาบาร์โร (; เกิดวันที่ 31 มกราคม ค.ศ. 1956) เป็นนักการเมืองจากแคว้นกาตาลุญญา ประเทศสเปน เคยดำรงตำแหน่งประธานฌานาราลิตัตดากาตาลุญญา (ทบวงการปกครองตนเองของแคว้น) ระหว่าง ค.ศ. 2010 ถึง ค.ศ. 2016 นอกจากนี้ยังเป็นหัวหน้าพรรคผสมประชาธิปไตยกาตาลุญญา (Democratic Convergence of Catalonia) ซึ่งเป็นพรรคชาตินิยมแนวเสรีนิยมอีกด้วย
มัสเป็นนักเศรษฐศาสตร์ซึ่งสำเร็จการศึกษามหาวิทยาลัยบาร์เซโลนา และพูดภาษาอังกฤษและภาษาฝรั่งเศสนอกเหนือไปจากภาษากาตาลาและภาษาสเปน อุดมการณ์ของเขามีแนวโน้มไปในทางเสรีนิยมจากมุมมองด้านเศรษฐศาสตร์ ส่วนในด้านสังคม ส่วนใหญ่เขาสนับสนุนวาระระดับกลางในหลายประเด็น เช่น สิทธิของกลุ่มบุคคลที่มีความหลากหลายทางเพศ (แต่ไม่รวมถึงการสมรสเพศเดียวกัน) หรือการอภิปรายอย่างเสรีในพรรคของเขาเกี่ยวกับการทำแท้ง เป็นต้น
ในปี ค.ศ. 2010 มัสกล่าวว่าตนเองจะลงคะแนนสนับสนุนในการลงประชามติเพื่อแยกกาตาลุญญาออกจากสเปนเป็นครั้งแรก ตั้งแต่นั้นมา อำนาจอธิปไตยและเอกราชของแคว้นก็ได้กลายเป็นส่วนสำคัญในวาระทางการเมืองของเขา
การ์ลัส ปุดจ์ดาโมน
การ์ลัส ปุดจ์ดาโมน อี กาซามาโฌ (; เกิด 29 ธันวาคม พ.ศ. 2505) เป็นนักหนังสือพิมพ์และนักการเมืองจากแคว้นกาตาลุญญา ประเทศสเปน
วันที่ 10 มกราคม ค.ศ. 2016 ปุดจ์ดาโมนได้รับเลือกให้เป็นประธานฌานาราลิตัตดากาตาลุญญา (ทบวงการปกครองตนเองของแคว้น) จากเสียงส่วนใหญ่ของสมาชิกสภานิติบัญญัติกาตาลุญญา โดยเป็นผลมาจากการเจรจาในวันก่อนหน้าระหว่างพันธมิตรฌุนส์ปัลซี  กับกลุ่มผู้สมัครรับเลือกตั้งเพื่อเอกภาพประชาชน (Popular Unity Candidacy; ) ซึ่งบรรลุข้อตกลงร่วมกันที่จะให้เขาดำรงตำแหน่งดังกล่าวแทนอาร์ตูร์ มัส เพื่อประกันความมั่นคงในสภานิติบัญญัติให้แก่ฝ่ายบริหารของฌานาราลิตัต
สถานะปัจจุบันของปุดจ์ดาโมนเป็นประเด็นพิพาทหลังจากกาตาลุญญาประกาศเอกราชฝ่ายเดียวจากสเปนเมื่อวันที่ 27 ตุลาคม พ.ศ. 2560 ในมุมมองของอดีตฝ่ายบริหารแคว้นกาตาลุญญา เขายังคงเป็นประธานฌานาราลิตัตดากาตาลุญญา แต่ในมุมมองของรัฐบาลสเปน เขาถูกปลดจากตำแหน่งตามคำสั่งนายกรัฐมนตรีมาเรียโน ราโคย เมื่อวันที่ 28 ตุลาคม พ.ศ. 2560 ปุดจ์ดาโมนไม่ยอมรับคำสั่งดังกล่าว โดยแถลงว่าเขาจะ "ทำงานเพื่อสร้างประเทศที่เป็นอิสระ" และขอให้ชาวกาตาลุญญา "ต่อต้าน" การบังคับใช้มาตรา 155 แห่งรัฐธรรมนูญสเปน พ.ศ. 2521 "ตามวิถีประชาธิปไตย" ต่อมาในวันที่ 30 ตุลาคม ปรากฏว่าปุดจ์ดาโมนและคณะผู้บริหารแคว้นบางส่วนที่ถูกปลดจากตำแหน่งได้เดินทางไปเบลเยียมเพื่อหลีกเลี่ยงการดำเนินคดีจากฝ่ายตุลาการสเปน โดยโฆเซ มานูเอล มาซา อัยการสูงสุดของสเปนได้สั่งฟ้องดำเนินคดีอาญากับพวกเขาในข้อหาการกบฏ การปลุกปั่นให้ขัดขืนอำนาจปกครอง และการใช้งบประมาณรัฐในทางมิชอบ
Artur Mas i Gavarró
อาร์ตูร์ มัส อี กาบาร์โร
Carles Puigdemont i Casamajó
สอบวา
ปลาซิวสอบวา
หนึ่งด้าวฟ้าเดียว
หนึ่งด้าวฟ้าเดียว เป็นละครโทรทัศน์ไทยในปี 2561 ออกอากาศทางช่อง 3 นำแสดงโดย จิรายุ ตั้งศรีสุข, ณฐพร เตมีรักษ์, อธิชาติ ชุมนานนท์ และณัฐริกา ธรรมปรีดานันท์ ดัดแปลงจากนวนิยายไทยชื่อเดียวกัน ประพันธ์โดย วรรณวรรธน์ เนื้อหาอิงประวัติศาสตร์ ช่วงการเสียกรุงศรีอยุธยาครั้งที่สองในรัชกาลสมเด็จพระเจ้าเอกทัศ จนถึงรัชกาลสมเด็จพระเจ้าตากสินมหาราช
เรื่องย่อ(ฉบับละคร).
ในช่วงปลายกรุงศรีอยุธยา พระเจ้าอลองพญา กษัตริย์พม่า ทรงเล็งเห็นว่าอยุธยาในเวลานี้อ่อนแอจึงยกทัพมาตีกรุงศรีอยุธยา แต่กลับโดนปืนใหญ่ระเบิดจนสิ้นพระชนม์ไปก่อน ในศึกครั้งนี้เกิดวีรบุรุษผู้หนึ่งชื่อเสือขุนทอง (สมชาย เข็มกลัด)โจรที่กลับใจมาเป็นกำลังหลักช่วยสู้รบกับพม่า ไม่นานเสือขุนทองก็ถูกฆ่าตายอย่างมีเงื่อนงำ เมื่อขันทอง (จิรายุ ตั้งศรีสุข) ลูกชายคนเดียวของเสือขุนทองซึ่งบวชอยู่ทราบข่าว จึงตัดสินใจลาสิกขาออกมาเพื่อสืบหาความจริงเกี่ยวกับการตายของพ่อและแม่ แม่ของขันทองมีชื่อว่าคุณท้าวสาลิกา ซึ่งถูกคุณตาของขันทองกีดกันความรักกับเสือขุนทองแล้วส่งไปเป็นคุณท้าวในวังหลวง มีข่าวลือว่าคุณท้าววางยาพระเจ้าอยู่หัวแล้วฆ่าตัวตายหนีความผิด แต่ขันทองไม่เชื่อ เขาแน่ใจว่าแม่ไม่มีทางฆ่าตัวตายง่ายๆ
ขันทองได้รับว่าจ้างจากบุคคลนิรนามให้เข้าวังไปสืบหาคนทรยศบ้านเมือง ขันทองและแน่น(ฐกฤต ตวันพงค์)เพื่อนสนิทจับพลัดจับผลูได้ปลอมตัวเป็นขันทีเข้าไปในวังหลวง ที่นั่นทำให้ขันทองได้พบกับแม่แมงเม่า(ณฐพร เตมีรักษ์)ลูกสาวเศรษฐีเจ้าของโรงกระดาษ แม่แมงเม่ามีความสามารถในการอ่านออกเขียนได้และยังมีความรู้ผิดจากหญิงสาวทั่วไป เนื่องจากได้อ่านหนังสือที่คนนำมาให้ซ่อมแซมอยู่เป็นประจำ แต่สิ่งที่แมงเม่าสนใจเป็นพิเศษก็คือกลบท วันหนึ่งแมงเม่าบังเอิญได้สารลับในกลักลายผีเสื้อมา ข้อความในสารลับนั้นเป็นกลบทที่พิศดารซับซ้อนมากจนแมงเม่าไม่สามารถถอดความได้ แต่ก็รู้ว่าข้อความกลักนี้สำคัญยิ่งนักจึงเก็บกลักไว้อย่างดีและไม่เคยบอกเรื่องนี้กับใครนอกจากม่วง(ดนัย จารุจินดา)พี่ชายของตน
ขันทองเข้ารับราชการเป็นขันทีได้ยศเป็น ออกหลวงศิขันทิน ด้วยความฉลาดมีไหวพริบ ทำให้เขาเป็นที่โปรดปรานของบรรดาเจ้านายฝ่ายในที่มักจะชิงดีชิงเด่นกันอยู่เสมอ ในเวลาไม่นานขันทองก็ได้เลื่อนขั้นเป็นออกพระ ทำให้ขันทีขี้อิจฉาหาเรื่องใส่ร้ายว่าเขาเป็นจารบุรุษ(สายลับ) ขันทองรอดจากเรื่องนี้ได้อย่างหวุดหวิดเพราะแน่นเพื่อนของเขาที่ปลอมตัวเข้ามาด้วยรับผิดแทน ขันทองจำต้องแข็งใจสั่งประหารเพื่อนสนิทของตัวเองเพื่อรักษาความลับไว้และทำหน้าที่สืบหาคนทรยศบ้านเมืองต่อไป
ระหว่างที่อยู่ในวัง เกิดเหตุการณ์ต่างๆขึ้นมากมายทำให้ขันทองและแมงเม่าได้ใกล้ชิดและช่วยเหลือเกื้อกูลกัน ขันทองรู้ตัวว่ารักแมงเม่าแต่ก็ต้องเก็บความรู้สึกเอาไว้เพื่อทำภารกิจให้สำเร็จ ด้านแมงเม่าเองก็มีความรู้สึกดีให้กับขันทองเช่นกัน แต่ด้วยเชื่อว่าอีกฝ่ายเป็นขันที แมงเม่าจึงไม่เคยคิดกับขันทองไกลเกินกว่าเพื่อนที่ไว้ใจ
เวลาผ่านไป พระเจ้ามังระ(เอกพงศ์ จงเกษกรณ์)ได้ขึ้นเป็นกษัตริย์พม่า ด้วยความโกรธแค้นที่พระบิดาสิ้นพระชนม์จากการยกทัพมาบุกกรุงศรีอยุธยา พระองค์จึงส่งทัพมาบุกอยุธยาอีกครั้ง แต่ราชสำนักอยุธยากลับนิ่งเฉยด้วยเชื่อในสิ่งศักดิ์สิทธิที่ปกป้องอยุธยาจากข้าศึกมานาน ทำให้ทัพของพม่าบุกมาประชิดกำแพงเมืองได้ภายในเวลาไม่นาน ในที่สุด แมงเม่าก็ตัดสินใจเล่าเรื่องกลบทในกลักให้ขันทองฟัง ทั้งคู่ช่วยกันถอดกลบททั้งคืนจนได้ชื่อผู้ที่ทรยศในศึกพระเจ้าอลองพญา ซึ่งนำโดยพระยาพลเทพ (จักรกฤษณ์ อำมรัตน์) เสนาบดีกรมนา และเจ้าจอมเพ็ญ (ณัฐริกา ธรรมปรีดานันท์) ผู้ที่หวังจะได้เป็นใหญ่หลังจากที่อยุธยาตกเป็นเมืองขึ้น แต่ก็ไม่สามารถเอาผิดได้เพราะพระองค์ชายเชษฐ์ (วิธวัฒน์ สิงห์ลำพอง) ผู้ทำหน้าที่ตัดสินคดีรับสินบน ขันทองยังได้รู้ความจริงอีกว่าพระยาพลเทพเป็นผู้ที่ลวงเสือขุนทองไปให้พม่าฆ่าตาย และเจ้าจอมเพ็ญเป็นคนฆ่าคุณท้าวสาลิกา โดยเจ้าจอมเพ็ญวางยาเสน่ห์พระเจ้าอยู่หัว คุณท้าวรู้เรื่องเข้าจึงโดนฆ่าปิดปาก ขันทองแค้นมากแต่ก็ทำอะไรไม่ได้เลย
ต่อมาในพ.ศ. 2310 อยุธยาก็ได้เสียกรุงให้กับพม่า ขันทอง แมงเม่าและครอบครัวของแมงเม่าได้ไปสมทบกับทัพพระยาตาก (อธิชาติ ชุมนานนท์) ที่ตีฝ่าวงล้อมพม่าออกมาตั้งค่ายที่ระยอง ขันทองได้ร่วมเป็นทหารรับใช้พระยาตากซึ่งตั้งตนเป็นพระบรมวงศานุวงศ์เพื่อให้คนนับถือ ทำให้ขันทองได้รู้ความจริงว่าบุคคลนิรนามที่ว่าจ้างเขาก็คือพระยาตากนั่นเอง หลังจากความจริงเปิดเผยว่าขันทองเป็นชาย ความรู้สึกไว้ใจและเชื่อใจที่แมงเม่ามีให้ขันทองก็แปรเปลี่ยนเป็นความรัก ขันทองมีแมงเม่าเป็นกำลังใจในการสู้รบกับข้าศึก ในขณะที่แมงเม่าเป็นห่วงกลัวว่าขันทองจะเป็นอันตราย ก่อนที่ขันทองจะตามทัพของพระเจ้าตากไปบุกเมืองจันทบูรณ์แมงเม่าจึงให้ปืนขันทองเอาไว้ป้องกันตัว ทัพของพระเจ้าตากตีเมืองจันทบูรณ์จนสำเร็จ แต่พระยาพลเทพซึ่งเป็นผู้ที่ยุแยงให้พระยาจันทบูรณ์ไม่ยอมร่วมมือกับพระเจ้าตากหนีออกจากเมืองมาได้ ขันทองจึงออกตามล่าตัวพระยาพลเทพคนทรยศ พระยาพลเทพพลาดท่าจึงถูกขันทองใช้ปืนที่แมงเม่าให้ไว้ยิงจนเสียชีวิต
7 เดือนหลังจากการเสียกรุง พระเจ้าตากทรงกอบกู้กรุงศรีอยุธยาคืนมาจากพม่าได้สำเร็จ พระองค์ทรงมีพระราชดำริให้ย้ายเมืองหลวงไปที่กรุงธนบุรีและทรงเถลิงถวัลยราชสมบัติเป็นพระมหากษัตริย์พระองค์ใหม่ ขันทองกลับไปรับราชการอยู่ที่ฝ่ายหน้าดำรงยศเป็น พระศรีสัจจา มีหน้าที่ดูแลซ่อมแซมถนนหนทางให้การเดินทางค้าขายสะดวกยิ่งขึ้น ต่อมา ขันทองได้พบกับเจ้าจอมเพ็ญที่เสียสติก็อโหสิกรรมให้ไม่จองเวรกันอีก เจ้าจอมเพ็ญวนเวียนอยู่แถวๆท้ายวัด พูดพึมพำแต่เรื่องกลัวคนจะมาขโมยสมบัติ เมื่อแมงเม่าสั่งให้ขุดดูจึงได้พบกับทองมากมายที่เจ้าจอมเพ็ญได้มาจากการขายชาติ ขันทองไม่อยากได้เงินสกปรกจึงตัดสินใจถวายเงินนี้แก่พระเจ้าตากเพื่อนำไปใช้ประโยชน์ ขันทองและแมงเม่าเริ่มต้นสร้างครอบครัวที่อบอุ่นไปพร้อมๆ กับไพร่ฟ้าอาณาประชาราษฎร์ที่ฟื้นคืนชีวิตขึ้นมาอีกครั้งภายใต้พระบรมโพธิสมภารของพระเจ้าอยู่หัวพระองค์ใหม่แห่งกรุงธนบุรี
"หนึ่งด้าวฟ้าเดียว" เป็นละครจากค่ายทีวีซีน เป็นเรื่องราวของสมเด็จพระเจ้าตากสิน ผู้จัดเข้าหาวรรณวรรธน์ ผู้เขียน "ข้าบดินทร์" ให้มาช่วยแต่งบทละครเรื่องนี้ ผ่านตัวละครและเรื่องราวใหม่ ๆ ได้รับแรงบันดาลใจเค้าโครงเรื่องจาก กฎหมายตราสามดวงว่าด้วยกฎมณเฑียรบาล ที่บันทึกว่ามีขันทีชาวต่างชาติในขบวนเสด็จของกษัตริย์ ทำให้เกิดเรื่องราวของชาวตุรกี ที่ปลอมตัวเป็นขันทีเข้ากรุงศรีอยุธยามาสืบราชการลับในละครเรื่องนี้ ทำให้เรื่องนี้กลายเป็นละครไทยเรื่องแรกที่มีพระเอกเป็นขันที โดยในเรื่องมีบุคคลในประวัติศาสตร์อย่าง สมเด็จพระเจ้าตากสินมหาราช, พระเจ้ามังระ, พระยาพิชัยดาบหัก, กรมขุนวิมลพัตร, เจ้าจอมเพ็ญ ฯลฯ และใช้เวลาประพันธ์ 3 เดือน สำหรับตัวละครขันทอง รับบทโดยจิรายุ ตั้งศรีสุข วรรณวรรธน์ได้วางตัวละครนี้โดยมีจิรายุไว้ในใจตั้งแต่ตอนเขียนบทประพันธ์ เพราะประทับใจบทบาทการแสดงในละครเรื่อง "สุภาพบุรุษจุฑาเทพ" ส่วนเครื่องแต่งกายของละครเรื่องนี้ได้รับแรงบันดาลใจจากภาพจิตรกรรมฝาผนัง และเพิ่มเติมสีสันสดใสให้ดูเหมาะสม
ละครถ่ายทำฉากแรกที่จังหวัดพระนครศรีอยุธยา มีการถ่ายทำที่ กันตนา มูฟวี่ ทาวน์ จังหวัดนครปฐม ด้วยพื้นที่กว่า 800 ไร่ ใช้เวลาถ่ายทำนานกว่า 8 เดือน
ออกอากาศวันแรก เรตติ้งทั่วประเทศ ในช่วงละครหลังข่าว เป็นอันดับ 2 มีเรตติ้ง 4.7 ซึ่งเป็นรอง "ชาติลำชี" ทางช่อง 7 ซึ่งออกอากาศเป็นตอนสุดท้าย มีเรตติ้ง 6.0 อย่างไรก็ตาม นับว่าเป็นเรตติ้งเปิดตัวละครที่สูงกว่า "บุพเพสันนิวาส" ละครที่เพิ่งออกอากาศจบไปก่อนหน้าและได้รับความนิยมสูงมาก โดย "บุพเพสันนิวาส" ออกอากาศตอนแรกมีเรตติ้ง 3.4
ซอ-บวา
เจ้าฟ้า (เจ้าผู้ครองแคว้น)
การขโมยข้อมูล
การขโมยข้อมูล เป็นปรากฏการณ์ที่กำลังเพิ่มขึ้น โดยเกิดจากการที่ผู้ดูแลระบบและพนักงานออฟฟิศ ที่สามารถเข้าถึงเทคโนโลยี เช่น  คอมพิวเตอร์แบบตั้งโต๊ะ รวมไปถึงจำนวนที่เพิ่มขึ้นของอุปกรณ์พกพาที่สามารถเก็บข้อมูลดิจิทัล เช่น ยูเอสบีแฟลชไดรฟ์ ไอพอด และกล้องดิจิทัล โดยปกติแล้วพนักงานได้ใช้เวลาในการร่างสัญญา และข้อมูลของบริษัทที่เป็นความลับหรือมีลิขสิทธิ์ ดังนั้นเหล่าพนักงานอาจรู้สึกว่าพวกเขามีสิทธิ์บางส่วนต่อข้อมูลเหล่านั้น และอาจคัดลอก หรือ/และ ลบ บางส่วนของข้อมูลเหล่านั้นตอนออกจากบริษัท หรือแม้กระทั่งใช้ข้อมูลเหล่านั้นในทางผิดๆขณะถูกจ้าง บางครั้ง ลูกจ้างอาจเลือกที่จะใช้ความไว้วางใจในการเข้าถึงข้อมูลในทางที่ผิด และใช้ข้อมูลเหล่านั้นในการเปิดโปงการประพฤติที่ไม่เหมาะสมของผู้ว่าจ้าง จากมุมมองของสังคมแล้ว การกระทำแบบวิสเซิลโบลว์เออร์นั้นอาจถูกมองในทางบวก และยังถูกปกป้องโดยกฎหมายในบางเขตอำนาจศาลเช่นในสหรัฐอเมริกา
ในขณะที่องค์กรส่วนใหญ่ได้นำไฟร์วอลล์ และ มาใช้ มีไม่กี่องค์กรที่ที่คำนึงถึงอันตรายจากลูกจ้างซึงคัดลอกข้อมูลที่เป็นทรัพย์สิน และนำไปใช้เพื่อประโยชน์ส่วนตัวหรือเพื่อบริษัทอื่น ตัวอย่างที่พบได้โดยทั่วไปคือเมื่อพนักงานขายได้คัดลอกฐานข้อมูลการติดต่อของลูกค้าไว้เพื่อใช้ในอาชัพต่อไป ปกติแล้วนี่จะถือว่าเป็นการละเมิดสัญญาว่าจ้างอย่างชัดเจน
เชลซี แมนนิง เอ็ดเวิร์ด สโนว์เดน และ  การขโมยข้อมูลที่เป็นที่รู้จัก เป็นตัวอย่างของบุคคลที่อ้างตัวเองเป็นวิสเซิลโบลว์เออร์และทำการขโมยข้อมูล
คำว่า"การขโมยข้อมูล "จริงๆแล้วเป็นชื่อไม่เหมาะสม ด้วยความที่การขโมยข้อมูลนั้นไม่เหมือนกับการขโมยของโจร ตรงที่ข้อมูลที่ถูกขโมยนั้นเป็นการสร้างสำเนาโดยไม่ได้รับการอนุญาต และเจ้าของข้อมูลนั้นยังยังเข้าถึงข้อมูลได้
กุหลาบตัดเพชร
กุหลาบตัดเพชร เป็นนวนิยายจากบทประพันธ์ของ จันทริกา นำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ทั้งหมด 2 ครั้ง ได้แก่ พ.ศ. 2549 และ พ.ศ. 2559 ซึ่งทั้งสองครั้งสร้างโดย บริษัท ชลลัมพี โปรดักชั่น จำกัด
โดยครั้งแรกในปี พ.ศ. 2549 ออกอากาศทุกวัน จันทร์ - ศุกร์ เวลา 19.00 - 19.45 น. นำแสดงโดย กิตติคุณ สัมฤทธิ์พันธ์สุข และ ราศรี บาเล็นซิเอก้า
และครั้งที่ 2 ในปี พ.ศ. 2559 ออกอากาศทุกวัน ศุกร์ เวลา 20.00 - 20.15 น. โดยรับชมอย่างต่อเนื่องในเวลา 20:45 - 23:15 น. (เนื่องจากในเวลา 20.15 น. ของทุกคืนวันศุกร์ พบกับรายการ ศาสตร์พระราชา สู่การพัฒนาอย่างยั่งยืน จากคณะรักษาความสงบแห่งชาติ มาคั่นระหว่างละครออกอากาศ) และวันเสาร์-อาทิตย์ เวลา 20.15 - 22.45 น. นำแสดงโดย จรณ โสรัตน์ และ ณิชารีย์ โชคประจักษ์ชัด ออกอากาศ 9 ธันวาคม พ.ศ. 2559 - 31 ธันวาคม พ.ศ. 2559
กุหลาบและเพชรต่างก็เป็นที่สุดของความงาม ที่ไม่อาจเปรียบเทียบหาความเป็นที่สุดได้ แต่ความงามเหล่านี้อาจนำมาทั้งคุณค่าและพิษภัย หากผู้ครอบครองเต็มไปด้วยความลุ่มหลงจนเกินพอดี กันยิกา หรือ จอมโจรแมวตาเพชร กับ ดนุภพ หรือ จอมโจรกุหลาบขาว สุดยอดนักโจรกรรมเพชรผู้มีอุดมการณ์ รับจ้างขโมยเพชรเพื่อสืบหาร่องรอยคนฆ่าพ่อแม่และผู้มีพระคุณ เหตุเพราะพลังอำนาจของเพชรในตำนานสามารถทำให้ เทวัญ เป็นหนุ่ม รักษาโรคร้าย และเป็นอมตะ จึงทำให้เขาต้องการใช้พลังอำนาจจากมัน จนเป็นที่มาของการฆ่าและการตามล่าในที่สุด แต่ทุกคนพร้อมเสี่ยงชีวิตเพื่อมัน แมวตาเพชร และ กุหลาบขาว มีเป้าหมายเดียวกันคือตามหาฆาตกรและลากคอมารับโทษ จากศัตรูกลายมาเป็นคนรู้ใจร่วมมือกันจนเป็นรักแท้
หญิงสาวพราวเสน่ห์ เบื้องหน้าเปิดธุรกิจร้านอาหารกับน้า มีความสามาถเป็นนักร้อง วาดภาพ เบื้องหลังเป็นโจรแมวตาเพชร รับจ้างปล้นจากคนชั่วนำไปแล้วสร้างสกุล ไม่สนใจความรัก เพราะต้องการแก้แค้นให้พ่อ หลอกใช้ตำรวจและไปตีสนิทกับเทวัญ เพือสืบข้อมูล โดยหารู้ไม่ว่า เทวัญมีพิเศษอำนาจและเป็นคนฆ่าพ่อของเธอ
หนุ่มเพลย์บอย รูปหล่อ เจ้าสำอางค์ เบื้องหน้าเป็นเจ้าของร้านเพชร มีความสามารถด้านมายากล ลีลาการปล้นรวดเร็วว่องไว มีอุปกรณ์ไฮเทคมากมายช่วยอำนวย เป็นจอมโจรที่มีอุดมการณ์ มิใช่ปล้นเพื่อตัวเอง แต่ปล้นส่งเพชรคืนสู่เจ้าของที่แท้จริง พร้อมๆ กับสืบหาร่องรอยฆาตกรฆ่าพ่อหมอปราการ(นพดล) ที่นับถือเป็นพี่แท้ๆ ของกันยิกา แต่ก็มักเสีคนฆ่าพ่อของเธอ
นายตำรวจหนุ่มไฟแรง จบหลักสูตร FBI จากอเมริกา มุ่งมั่นในการทางาน เป็นเพื่อนรักของดนุภพตั้งแต่เด็ก ได้รับมอบหมายให้ทำคดีปล้นเพชร จอมโจรกุหลาบขาวและแมวตาเพชร ตกหลุมรักกันยิกา แต่โดนกันยิกาหลอกใช้เพื่อสืบข้อมูลตำรวจ และเป็นคู่กัดกับเสาวนุชนักข่าวสาวฝีปากกล้า ที่แอบชอบเอกราชตั้งแต่สมัยมัธยม
นักข่าวสาวไฟแรงฝีปากกล้า เชื่อว่าผู้หญิงกับผู้ชายเท่าเทียมกัน นักข่าวสายลุย ไม่กลัวตาย ทำหน้าที่ตรงไปตรงมา เกาะติดข่าวปล้นเพชรและพยายามตีแผ่ให้สังคมรับรู้ จนบางครั้งล้ำเส้นของตำรวจไป หลงรักเอกราชตั้งแต่สมัยเรียน แต่โดนเอกราชปฏิเสธ จากคนรักเลยกลายมาเป็นคู่จิกกัดการทำงานผิดพลาดของเอกราช ความใกล้ชิดทำให้เปิดใจรักกัน
หมอผ่าตัดฝีมือดี เพิ่งกลับมาจากอเมริกา เป็นพี่ชายของกันยิกา เปลี่ยนชื่อตัวเองเป็นนพดล เพื่อความปลอดภัยจากจากฆาตกรที่ฆ่าพ่อแม่ นพดลตามหาน้องสาวกันยิกาและน้าดาราวรรณมาโดยตลอด แต่มีเหตุคลาดกันทุกครั้งเพราะพิมพ์ชลคอยขัดขวาง กลัวว่าหมอนพดลเห็นจะตกหลุมรักกันยิกาและดาราวรรณโดยหารู้ไม่ว่าทั้งสองเป็นครอบครัวเดียวกัน
พยาบาลสาวที่อยู่ในความอนุเคราะห์ของกันยิกาและดาราวรรณ เป็นลูกสาวของบอดี้การ์ดของพ่อกันยิกาที่ถูกเทวัญฆ่าตาย และดาราวรรณช่วยพาหนีออกมาพร้อมกับกันยิกา เพิ่งเรียนจบเป็นพยาบาลฝึกหัด พิมพ์ชลแอบหลงรักหมอนพดลโดยไม่รู้ว่าหมอนพดลและดาราวรรณเป็นญาติกัน เธอทำทุกวิถีทางเพื่อไม่ให้ทั้งคู่ได้พบกัน แต่หมอก็เจอกับดาราวรรณจนได้ ทำให้เธอเข้าใจผิดและนำความลับไปบอกกับเทวัญ
เซเลบ สาวสังคมไฮโซ สวยรวย แต่ขี้อิจฉา หลงรักดนุภพ กลัวกันยิกาแย่งหัวใจดนุภพไปครอง จัดการแต่ก็ถูกกันยิกาโต้ตอบกลับมาแบบหนักหน่วง พอมาเจอเทวัญ อิสริยากลับหลงใหลอย่างไม่รู้ตัว และทำทุกวิธีทางให้เทวัญประทับใจ แต่เทวัญกลับไปหลงรักกันยิกา
หนุ่มหล่อ สมาร์ท มหาเศรษฐี เบื้องหน้าเป็นเศรษฐีใจบุญชอบบริจาคเงินช่วยเหลือสังคม เบื้องหลังคือหาเพชรในตำนาน เทวัญคือชายวัยชราหน้าตาอัปลักษณ์ แต่ด้วยอำนาจวิเศษของเพชรเพลิงสุริยา ได้แปรเปลี่ยนโฉมให้เทวัญกลายเป็นคนหนุ่ม มีความรู้เรื่องเพชร โดยมีลูกทั้งสองคนเป็นแขนขาในการโจรกรรม เทวัญหลงรักกันยิกา โดยไม่รู้ว่ากันยิกาคือแมวตาเพชร ทำทุกอย่างเพื่อให้ตัวเองเป็นอมตะ
น้าสาวของกันยิกา พากันยิกาหนีรอดจากการฆาตกรรมครอบครัวเมื่อ 14 ปีก่อน เบื้องหน้าเปิดร้านอาหารหรูหาข้อมูลคนรวย เบื้องหลังเป็นผู้ช่วยคนสาคัญของกันยิกาในการโจรกรรมเพชรทุกครั้ง
อาของดนุภพ หนุ่มหล่อ อารมณ์ดี มีไอคิวเหนือคนธรรมดา มีความสามารถในการประดิษฐ์อุปกรณ์ต่างๆ มาให้ดนุภพ เพื่อโจรกรรมเพชรได้สะดวกมากขึ้น
พิษนิวตรอน
พิษนิวตรอน  (หรือที่เรียกว่า ตัวซับนิวตรอน หรือ พิษนิวเคลียร์) เป็นสารที่มีภาคตัดขวางของการดูดซับนิวตรอนขนาดใหญ่ เพื่อใช้ในงานเช่นเครื่องปฏิกรณ์นิวเคลียร์ ในการใช้งานทั่วไปการดูดซับนิวตรอนมักจะเป็นผลกระทบที่ไม่พึงประสงค์ อย่างไรก็ตามวัสดุที่ดูดซับนิวตรอนได้ หรือที่เรียกว่ายาพิษ จะถูกสอดอย่างเจตนาเข้าไปในบางชนิดของเครื่องปฏิกรณ์นิวเคลียร์เพื่อลดระดับการเกิดปฏิกิริยาที่สูงของโหลดที่เกิดจากเชื้อเพลิงสดเริ่มต้นของพวกมัน บางส่วนของยาพิษเหล่านี้จะหมดสิ้นลงเมื่อพวกมันดูดซับนิวตรอนในระหว่างการดำเนินงานของเครื่องปฏิกรณ์ ขณะที่ส่วนอื่นของยาพิษจะค่อนข้างคงที่
การจับยึดนิวตรอนโดยผลผลิตฟิชชันครึ่งชีวิตสั้นจะถูกเรียกว่า การวางยาพิษเครื่องปฏิกรณ์ ; การจับยึดนิวตรอนโดยผลผลิตฟิชชันชีวิตยาวหรือเสถียรจะถูกเรียกว่า reactor slagging.
วอลเลย์บอลชายทีมชาติกินี
วอลเลย์บอลชายทีมชาติกินี  เป็นตัวแทนของประเทศกินี ในการแข่งขันวอลเลย์บอลระดับนานาชาติ
เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1961
ลาน (กลไก)
ลาน  เป็นสปริงที่ทำจากแถบโลหะขดเป็นม้วน